**PROVEDBA PROGRAMA ZAŠTITE DIVLJAČI NA PODRUČJU OPĆINE OREHOVICA**

Općina Orehovica ispunila je svoje zakonske obveze za rješavanje problema pojave divljači u naseljima . Zakonska obveza jedinica lokalne samouprave prema propisima Zakona o lovstvu je izrada Programa zaštite divljači za područje na kojima je zabranjeno ustanovljivanje lovišta. Program zaštite divljači izradio je ovlašteni izrađivač te je na isti nakon provedenog upravnog postupka izdana Suglasnost od strane Ministarstva poljoprivrede. Program zaštite divljači je lovnogospodarski plan koji se donosi na razdoblje od 10 godina, kojim se uređuje zaštita i lov divljači na površinama na kojima je zabranjeno ustanovljivanje lovišta, a provedba programa je obveza općina te stručnih osoba za provedbu lovnogospodarskih planova.

Kako bi lov divljači s površina na kojima je zabranjeno ustanovljivanje lovišta trebala obavljati Općina Orehovica koja pak nije registrirana za obavljanje lova, provedba programa povjerena je lovačkom društvu „Prepelica“ Mala Subotica, a sukladno Zakonu o lovstvu angažirana je stručna osoba za provođenje Programa i to trgovačko društvo „ 2 L project d.o.o. Strelec.

Ovim putem obavještavamo stanovništvo Općine Orehovica da u slučaju pojave divljači u naselju obavijeste komunalno redarstvo Općine Orehovica.